16.6.2022
RO
Jurnalul Oficial al Uniunii Europene
C 233/31
Note explicative ale Nomenclaturii combinate a Uniunii Europene (2022/C 233/08)
În temeiul articolului 9 alineatul (1) litera (a) din Regulamentul (CEE) nr.
2658/87 al Consiliului (1), Notele explicative ale Nomenclaturii combinate a Uniunii Europene (2) se modifică după cum urmează: La pagina 405, se introduce următoarea notă explicativă: „9405 31 00 și Ghirlande electrice de tipul celor utilizate pentru pomul de Crăciun 9405 39 00 Aceste poziții se referă la ghirlandele electrice / lanțurile luminoase de tipul celor utilizate pentru pomul de Crăciun.
Caracteristicile obiective ale acestor articole, precum lungimea ghirlandei, tipul de lumini, distanța dintre lămpi, forma «beculețelor» (standard sau legată de sezonul de Crăciun), ușurința manipulării pentru a le așeza în pomul de Crăciun, indică faptul că aceste articole sunt destinate utilizării mai ales/în principal pentru decorarea pomului de Crăciun prin iluminare.
«Beculețele» care au legătură cu Crăciunul pot avea formă de fulgi de zăpadă, de stele, de țurțuri sau alte forme specifice sezonului de iarnă; nu este necesar să existe o legătură bazată pe tradiții îndelungate.
Exemple de produse care trebuie clasificate la subpozițiile 9405 31 00 și 9405 39 00 ca «ghirlande electrice de tipul celor utilizate pentru pomul de Crăciun»:
O plasă luminoasă formată din cabluri electrice verde-închis conținând 160 de minilămpi cu incandescență (1,5 V/0,5 W), transparente, asamblate astfel încât să formeze o plasă de 320 × 150 cm.
Dimensiunea plasei permite așezarea cu ușurință a acesteia pe un pom de Crăciun.
Culoarea cablurilor și ochiurile individuale de 19 × 19 cm, care permit deplasarea plasei către interior și fixarea acesteia pe vârfurile ramurilor exterioare, asigură mascarea cablurilor și a lămpilor atunci când instalația este aprinsă, astfel încât luminile care strălucesc spre exterior produc un efect decorativ uniform.
Un lanț luminos cu lungimea de 55 m, format dintr-un cablu electric conținând 240 de minilămpi cu incandescență (2,5 V/0,25 W).
Distanța dintre lămpi este de 21 cm.
Lanțul luminos este destinat utilizării atât în exterior, cât și în interior.
(1) Regulamentul (CEE) nr.
2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).
(2) JO C 119, 29.3.2019, p. 1.